Ja kindlasti on oma roll ka meedial. Me kipume asjadel järel jooksma. Kuigi, tõele au andes, peab meenutama, kuidas Äripäeva paanikaõhutamises süüdistati, kui paar aastat tagasi halbadele trendidele tähelepanu juhtisime. Või võtame devalveerimisloo 2007 sügisel ja sellele tulnud kommentaare ning võrdleme nende kommenteerijate juttu nüüd. Või kui eelmise aasta jaanuaris hoiatasime ülespuhutud riigieelarve eest. Või rämpsvõlakirjade lugu mullu mais. Hetkel oleme aga vähemalt Äripäevas aru saanud, et Eestis pole mitte majanduskriis, vaid majanduskasvu eelne periood ning üritame sellele vastavalt ka oma lugejat, ettevõtlikku inimest, aidata. Pessimism on viimane, mis meid hetkel aitab.